

VLADA REPUBLIKE HRVATSKE

Zagreb, 6. svibnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju prethodne suglasnosti ravnatelju Hrvatskog zavoda za mirovinsko osiguranje za prijenos prava vlasništva na nekretninama u Koprivnici, s Hrvatskog zavoda za mirovinsko osiguranje na Koprivničko-križevačku županiju, bez naknade |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 32. stavkom 2. Statuta Hrvatskog zavoda za mirovinsko osiguranje (Narodne novine, br. 28/14, 24/15, 73/19 i 147/20) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju prethodne suglasnosti ravnatelju Hrvatskog zavoda za mirovinsko osiguranje za prijenos prava vlasništva na nekretninama u Koprivnici, s Hrvatskog zavoda za mirovinsko osiguranje na Koprivničko-križevačku županiju, bez naknade**

**I.**

Daje se prethodna suglasnost ravnatelju Hrvatskog zavoda za mirovinsko osiguranje (u daljnjem tekstu: HZMO) za prijenos prava vlasništva nekretnina u Koprivnici, na adresi Trg Eugena Kumičića 17, u zemljišnim knjigama Zemljišnoknjižnog odjela Koprivnica označene kao k.č.br. 1257/33, u naravi ZGRADA BR. 17, DVORIŠTE, površine 8417 m2 i k.č.br. 5481/2, u naravi NEPLODNO U UL. FRANJE MRAZA, površine 2890 m2, ukupne površine 11307 m2 upisane u zk.ul.br. 10570 k.o. Koprivnica, u vlasništvo Koprivničko-križevačke županije bez naknade, a sukladno Odluci Upravnog vijeća HZMO-a (KLASA: 041-01/21-02/3, URBROJ: 341-99-01/01-21-9) od 31. ožujka 2021. godine.

**II.**

Vrijednost nekretnina iz točke I. ove Odluke iznosi 52.000.000,00 kuna, prema Procjembenom elaboratu koji je izradio ovlašteni sudski vještak Anđelko Vujeva, dipl. ing. građ. iz Zagreba, broj TD: P-2015-10-04 iz listopada 2015. godine.

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

O B R A Z L O Ž E NJ E

Hrvatski zavod za mirovinsko osiguranje (u daljnjem tekstu: HZMO) vlasnik je nekretnina u Koprivnici, na adresi Trg Eugena Kumičića 17, koje su u zemljišnim knjigama Zemljišnoknjižnog odjela Koprivnica označena kao k.č.br. 1257/33, u naravi ZGRADA BR. 17, DVORIŠTE, površine 8417 m2 i k.č.br.. 5481/2, u naravi NEPLODNO U UL FRANJE MRAZA, površine 2890 m2, ukupne površine 11307 m2, upisane u zk.ul.br. 10570 k.o. Koprivnica. Predmetne nekretnine koristi Dom za starije i nemoćne osobe Koprivnica za obavljanje svoje djelatnosti, čiji osnivač je Koprivničko-križevačka županija.

Vlada Republike Hrvatske je na sjednici održanoj 12. studenoga 2020. donijela Zaključak kojim se zadužuje Ministarstvo rada, mirovinskoga sustava, obitelji i socijalne politike da u suradnji s HZMO-om poduzme potrebne aktivnosti i radnje za uređenje zemljišnoknjižnog stanja na nekretninama koje koriste javne ustanove, domovi za starije i nemoćne osobe, radi mogućeg prijenosa prava vlasništva na tim nekretninama bez naknade, na jedinice lokalne i područne (regionalne) samouprave kao osnivače domova za starije i nemoćne osobe.

S tim u vezi, HZMO-u obratila se Koprivnička-križevačka županija, kao osnivač Doma za starije i nemoćne osobe Koprivnica, sa zamolbom da se za navedene nekretnine izvrši prijenos prava vlasništva s HZMO-a na Koprivničko-križevačku županiju.

Naime, Dom za starije i nemoćne osobe Koprivnica već dugi niz godina u objektu u Koprivnici, na adresi Trg Eugena Kumičića 17, obavlja svoju djelatnost i skrbi o starijim i teško bolesnim osobama, a istovremeno su ulaganja Koprivničko-križevačke županije, za potrebe održavanja objekta koji nije u njenom vlasništvu, svojevrsna ulaganja u „tuđu“ imovinu.

U listopadu 2015. godine izrađen je elaborat procjene vrijednosti nekretnina te tržišna vrijednost nekretnina iznosi 52.000.000,00 kuna prema procjeni ovlaštenog sudskog vještaka Anđelka Vujeva, dipl. ing. građ. iz Zagreba, broj TD: P-2015-10-04 iz listopada 2015. godine. Objekt ima energetski certifikat klase „E“.

Odredom članka 32. stavka 2. Statuta Hrvatskog zavoda za mirovinsko osiguranje (Narodne novine, broj 28/14, 24/15, 73/19 i 147/20), propisano je da ravnatelj HZMO-a može poduzimati pravne poslove stjecanja, opterećenja ili otuđenja imovine čija je vrijednost veća od 5.000.000,00 kuna samo uz prethodnu suglasnost Upravnog vijeća HZMO-a i Vlade Republike Hrvatske.

Upravno vijeće HZMO-a, na sjednici održanoj 31. ožujka 2021. Odlukom, (KLASA: 041-01/21-02/3, URBROJ: 341-99-01/01-21-9) dalo je prethodnu suglasnost ravnatelju HZMO-a za sklapanje ugovora o prijenosu prava vlasništva na nekretninama u Koprivnici, Trg Eugena Kumičića 17, s HZMO-a na Koprivničku-križevačku županiju, bez naknade.

Slijedom navedenoga, predlaže se Vladi Republike Hrvatske donošenje ove Odluke.